ai4bharat/Pralekha huggingface dataset:
جل شکتی وزارت
صاف اور پینے کے قابل پانی کے لئے مانگ
جل شکتی کے وزیر مملکت جناب پرہلاد جوشی نے آج راجیہ سبھا میں ایک تحریری جواب میں بتایا کہ بھارتی حکومت 2024 تک ملک کے ہر دیہی گھرانے کو مستقل اور طویل مدتی بنیادوں پر مقررہ معیار  کی ناکافی مقدار  پر پینے کے پانی کی فراہمی کے لیے ریاستوں کے ساتھ شراکت میں، 2019 سے جل جیون مشن  کے تحت- ہر گھر جل کو نافذ کر رہی ہے۔
پانی ریاست کا موضوع ہے۔ پانی کی فراہمی کی اسکیم کی منصوبہ بندی، ڈیزائن، منظوری، عمل درآمد،کارروائی اور برقرار رکھنے کا اختیار ریاستوں کے پاس ہے۔بھارتی حکومت تکنیکی اور مالی مدد فراہم کرکے ریاستوں کی کوششوں میں معاون کرتی ہے ۔ پینے کے پانی اور صفائی ستھرائی کا محکمہ پینے کے صاف اور پینے کے پانی کی مانگ کے اعداد و شمار کو برقرار نہیں رکھتا ہے۔
ریاستی حکومتیں روایتی آبی ذخائر وغیرہ کے احیاء اور تزئین و آرائش کے منصوبوں کی منصوبہ بندی، فنڈنگ، عملدرآمد اور دیکھ بھال خود اپنے وسائل اور ترجیحات کے مطابق کرتی ہیں۔بھارتی حکومت کارول اثر انداز ہونے، تکنیکی مدد فراہم کرنے، اور بعض صورتوں میں، حکومت کی جاری اسکیموں کے سلسلے میں جزوی مالی امداد فراہم کرنے تک محدود ہے۔
اس سلسلے میں ریاستی حکومتوں کی کوششوں کی تکمیل کے لیے بھارتی حکومت کی طرف سے اٹھائے گئے کچھ اقدامات درج ذیل ہیں:
1. پردھان منتری کرشی سنچائی یوجنا  کے تحت، مالی امداد فراہم کی جا رہی ہےاور اس کے ساتھ ساتھ اس میں آبی ذخائر کی مرمت، تزئین کاری اور بحالی بھی شامل ہے۔
2. سینٹرل گراؤنڈ واٹر بورڈ  کو ملک کے زیر زمین پانی کے وسائل کے بندو بست ، تلاش، نگرانی، جائزے، اضافےاور ریگولیشن کے لیے سائنسی معلومات فراہم کرنے کی ذمہ داریاں سونپی گئی ہیں۔بارش کے پانی کی ذخیرہ اندوزی کے لیے کئی رہنما خطوط اورکتابچہ تیارکئے گئے ہیں ۔
3. ماحولیات، جنگلات اور اور آب و ہو میں تبدیلی کی وزارت  جنگلاتی علاقوں میں شجرکاری/جنگلات کی اسکیموں کونافذ کر رہی ہے جس میں حصہ داری کے نقطہ نظر کے ساتھ طاس کے علاقوں میں پانی کو ذخیرہ کرنے میں مدد ملتی ہے۔
4. 2019 میں، حکومت کی طرف سے جل شکتی ابھیان شروع کیا گیا تھا۔ اس کے بعد 2021 میں’’جل شکتی ابھیان: کیچ دی رین‘‘ مہم چلائی گئی۔بھارتی حکومت اور ریاستی حکومتوں کی طرف سے چلائی جانے والی ان سالانہ مہم کے تحت جن کارروائیوں پرتوجہ مرکوز کی گئی ہےوہ روایتی اور دیگر آبی ذخائر کی تزئین کاری ہے۔
5. حکومت نے مرکزکی طرف سے چلائی جانے والی اسکیم –’’آبپاشی مردم شماری‘‘کے تحت چھوٹی آبپاشی کی مردم شماری کے چھٹے دور  کے ساتھ مل کر آبی اداروں کی پہلی مردم شماری کا آغاز کیا ہے۔آبی ذخائر کی مردم شماری کا مقصد ملک کے تمام آبی ذخائر کا قومی ڈیٹا بیس تیار کرنا ہے۔
6. مہاتما گاندھی قومی دیہی روزگار گارنٹی اسکیم  میں قدرتی وسائل کے بندوبست، پانی کے تحفظ، اور پانی کو ذخیرہ کرنے کے ڈھانچے سے متعلق عوامی کاموں کے لیے بندوبست کئے گئے ہیں جو زیر زمین پانی کو بڑھانے اوراسے بہتر بنانے کے لیے ہیں جس میں زیرزمین ڈائکس،مٹی کے ڈیم، اسٹاپ ڈیم، چیک ڈیم، اور چھت کے اوپر بارش کا پانی اورعوامی عمارتوں میں بارش کے پانی کو ذخیرہ کرنے کے ڈھانچے شامل ہیں۔
7. روایتی آبی ذخائر سمیت آبی ذخائر کی بحالی بھی اٹل مشن فار ریجویوینیشن اینڈ اربن ٹرانسفارمیشن  اسکیم کے پانی کی فراہمی کے شعبے کے تحت ہاؤسنگ اور شہری امور کی وزارت کے تحت ایک کلیدی عنصر ہے۔مزید یہ کہ امرت دوئم جو اکتوبر 2021 میں شروع کیا گیاتھا،دیگر چیزوں کے ساتھ ساتھ، ہر شہر کے لیے شہر کے پانی کے توازن کے منصوبے کی ترقی کے ذریعہ پانی کی مدور معیشت کو فروغ دینے کے لیے ہے،جو کہ ٹریٹڈ سیوریج کی ری سائیکلنگ/دوبارہ استعمال، آبی ذخائر کی بحالی، اور پانی کے تحفظ پر توجہ مرکوز کرتا ہے۔
کابینہ
کابینہ نے بھارت اور ملاوی کے درمیان مجرموں کی حوالگی سے متعلق ایک معاہدے پر دستخط اور توثیق کیے جانے کی منظوری دی
نئی دہلی۔24؍اکتوبر۔وزیراعظم نریندر مودی کی قیادت میں کابینہ نے بھارت اور ملاوی کے درمیان حوالگی سے متعلق معاہدے پر دستخط اور توثیق کی منظوری دی۔
اس معاہدے میں دہشت گردوں ، اقتصادی مجرموں اور دیگر مجرموں کو ملاوی سے بھارت کے حوالے کرنے اور بھارت سے ملاوی کے حوالے کیے جانے سے متعلق ایک قانونی لائحہ عمل فراہم کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس ۔ ع ن
U-5446
(Visitor Counter : 52
وزیراعظم کا دفتر
قیس سعید کے ذریعے تیونیشیا کے صدر کے طور پر حلف لینے پر وزیراعظم مودی کی مبارکباد
نئی دہلی۔23؍اکتوبر۔وزیراعظم جناب نریندر مودی نے قیس سعید کو جمہوریہ تیونیشیا کے صدر کی حیثیت سے حلف لینے پر مبارکباد پیش کی ہے۔
وزیراعظم نے اپنے پیغام میں کہا ہے کہ جمہوریہ تیونیشیا کے صدر کے طور پر قیس سعید کے ذریعے حلف لینے پر مبارکباد۔ مجھے توقع ہے کہ میں ان کے ساتھ بھارت تیونیشیا تعلقات کو مزید مستحکم بنانے کیلئے کام کروں گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4745
(Visitor Counter : 50
شہری ہوابازی کی وزارت
جناب جیوتر ادتیہ ایم سندھیا گوالیار میں ہرگھر ترنگا مہم کی قیادت کریں گے
جناب سندھیا آزادی کی لڑائی کے شہیدوں کو خراج عقیدت بھی پیش کریں گے
اس مہم کے تحت پروگراموں کا انعقاد مہارانی لکشمی بائی کی چھتری اور سینٹرل جیل گوالیار میں کیا جائے گا
شہری ہوا بازی اور اسٹیل کے وزیر جناب جیوترادتیہ ایم سندھیا آزادی کا امرت مہوتسو اور تقسیم کی ہولناکی یاد کے دن کے حصہ کے طور پر مہارانی لکشمی بائی کی چھتری اور سنٹرل جیل، گوالیار میں ایک تصویری نمائش کا افتتاح کریں گے اور مختلف پروگراموں کی قیادت کریں گے۔
آزادی کا امرت مہوتسو  مرکزی حکومت اور بھارتیہ عوام کی طرف سے ملک کی آزادی کی 75 ویں سالگرہ کے موقع پر ترنگا کو گھر گھر لانے اور ’ہر گھر ترنگا‘ مہم کا حصہ بننے کے لیے جوش و جذبے کے ساتھ منایا جا رہا ہے۔ ’ہر گھر ترنگا‘ آزادی کا امرت مہوتسو کے زیراہتمام ایک مہم ہے جو لوگوں کو ترنگا گھر لانے اور بھارت کی آزادی کے 75ویں سال کے موقع پرقومی پرچم لہرانے کی ترغیب دیتی ہے۔
اس سال یوم آزادی کی تقریب کے پیش نظر، شہری ہوا بازی کی وزارت 14 اگست کو مہارانی لکشمی بائی کی چھتری، گوالیار میں ایک تصویری نمائش کا اہتمام کرے گی۔ اس تقریب کا افتتاح اور اس کی قیادت شہری ہوا بازی اور اسٹیل کے مرکزی وزیر جناب جیوترادتیہ ایم سندھیا کریں گے۔ تقریب کے دوران، وہ مہارانی لکشمی بائی یادگار پر قومی پرچم  لہرائیں گے، ہماری جدوجہد آزادی کے شہیدوں/مجاہد آزادی کو خراج عقیدت پیش کریں گے اور ان کے خاندان کے افراد سے بھی ملاقات کریں گے اور انہیں مبارکباد دیں گے۔
اس دورے کے دوران وزیر ریلوے ہاکی اسٹیڈیم، پھول باغ میں میڈیا سنٹر اور مرار کے ایک ضلع اسپتال میں اپ گریڈیشن کے مختلف کاموں کا بھی افتتاح کریں گے۔
ارضیاتی سائنس کی وزارت
مشرقی مدھیہ پردیش اور چھتیس گڑھ میں ایک یا دو مقامات پر بھاری سے موسلا دھار بارش کی پیش گوئی؛ مشرقی اتر پردیش، مغربی مدھیہ پردیش، بہار، جھارکھنڈ، مغربی بنگال، سکم، اوڈیشہ، اروناچل پردیش، آسام، میگھالیہ، مشرقی گجرات اور کونکن اور گوا میں ایک یا دو مقامات پر تیز بارش کی پیش گوئی
ہندوستان کے محکمہ موسمیات  کے قومی موسم پیش گوئی مرکز کے مطابق:
جمعہ 25 جون 2021 جاری کرنے کا وقت: 1300 بجے آئی ایس ٹی
پورے ہندوستان میں دباؤ پر مبنی موسمی انتباہ کا بلیٹن 
- جون 25 : مشرقی مدھیہ پردیش اور چھتیس گڑھ میں ایک یا دو مقامات پر بھاری سے موسلا دھار بارش کی پیش گوئی؛ مشرقی اتر پردیش، مغربی مدھیہ پردیش، بہار، جھارکھنڈ، مغربی بنگال، سکم، اوڈیشہ، اروناچل پردیش، آسام، میگھالیہ، مشرقی گجرات اور کونکن اور گوا میں ایک یا دو مقامات پر تیز بارش کی پیش گوئی
- مغربی راجستھان اور انڈمان اور نکوبار جزیروں میں ایک یا دو مقامات پر بجلی کڑکنے اور 40 سے 50 کلومیٹر فی گھنٹہ کی رفتار سے ہوائیں چلنے کا امکان ہے۔ ان علاقوں میں گرج کے ساتھ بارش کا بھی امکان ہے۔ جموں و کشمیر، لداخ، گلگت، مظفر آباد، ہماچل پردیش، اتراکھنڈ، پنجاب، ہریانہ، چندی گڑھ، دہلی اور تلنگانہ میں بھی ایک یا دو مقامات پر بجلی گرنے اور 30 سے 40 کلومیٹر فی گھنٹہ کی رفتار سے تیز ہوائیں چلنے کے آثار ہیں۔ مشرقی اتر پردیش، مشرقی راجستھان، مدھیہ پردیش، ودربھ، چھتیس گڑھ، بہار، جھارکھنڈ، مغربی بنگال اور سکم، اوڈیشہ، آسام اور میگھالیہ، ناگالینڈ، منی پور، میزورم اور تریپورہ اور ساحلی آندھرا پردیش اور یانم میں بھی ایک یا دو مقامات پر بجلی کڑکنے کا امکان ہے۔
- بحیرہ عرب کے جنوب مغربی، مغربی وسطی اور گجرات کے ساحلوں سے لگے ہوئے شمال مشرقی علاقوں میں 40 سے 50 کلومیٹر فی گھنٹہ کی رفتار سے ہوائیں چل سکتی ہیں۔ یہ رفتار کچھ وقت کے لیے 60 کلومیٹر فی گھنٹہ تک جا سکتی ہے۔ ماہی گیروں کو ان علاقوں سے دور رہنے کا مشورہ دیا گیا ہے۔
فیس بک لنک: https://www.facebook.com/India.Meteorological.Department/videos/187214956566356

براہ کرم مقام مخصوص پیش گوئی اور انتباہ کے لیے MAUSAM APP زراعت سے متعلق مشورے کے لیے MEGHDOOT APP اور بجلی گرنے کے انتباہ کے لیے DAMINI APP ڈاؤن لوڈ کریں اور ضلع وار انتباہ کے لیے ریاستی ایم سی/آر ایم سی دیکھیں۔
وزیراعظم کا دفتر
وزیر اعظم نے 34 ویں پرگتی بات چیت کی صدارت کی
نئی دہلی 30 دسمبر 2020:وزیر اعظم جناب نریندر مودی نے آج چونتیسویں پرگتی بات چیت کی صدارت کی۔ آج کی میٹنگ میں ، مختلف منصوبوں ، پروگراموں اور شکایات کا جائزہ لیا گیا۔ ریلوے کی وزارت، روڈ ٹرانسپورٹ اور شاہراہوں کی وزارت کے علاوہ مکانات کی تعمیر اور شہری امور کی وزارت کے پروجکٹوں پر تبادلۂ خیال کیا گیا۔ مجموعی طور پر ایک لاکھ کروڑ روپئے کی لاگت کے ان پروجکٹوں کا تعلق 10 ریاستوں اور مرکزی خطوں سے ہے۔ ان میں اترپردیش ، مدھیہ پردیش ، راجستھان ، جموں و کشمیر ، مغربی بنگال ، مہاراشٹر ، دہلی ، ہریانہ ، گجرات اور دادرا اور ناگر حویلی شامل ہیں۔
بات چیت کے دوران آیوشمان بھارت اور جل جیون مشن کے پروگراموں کا جائزہ لیا گیا۔اس کے علاوہ ، صارفین کے امور کی وزارت سے متعلق شکایات زیر غور لائی گئیں۔
وزیر اعظم نے تمام عہدیداروں کو ہدایت کی کہ وہ شکایات کے جامع حل کو تیزی سے یقینی بنائیں۔جن منصوبوں کا جائزہ لیا جا رہا ہے ان کے تعلق سے وزیر اعظم نے چیف سکریٹریوں سے کہا کہ وہ زیر التواء معاملات کو جلد اور مقررہ تاریخ تک حل کرنے کو یقینی بنائیں۔انہوں نے کہا کہ تمام ریاستوں کو جلد سے جلد آیوشمان بھارت میں صد فیصد اندراج کے لئے جدوجہد کرنی چاہئے۔انہوں نے ریاستوں اور مرکز کے زیر انتظام خطوں کو بھی جل جیون مشن کے تحت مشن موڈ میں اہداف کے حصول کے لئے روڈ میپ تیار کرنے کی ترغیب دی۔
پچھلی 33 ویں پرگتی بات چیت میں 280 منصوبوں کے ساتھ ، 50 پروگراموں / اسکیموں اور 18 شعبوں کی شکایات کو زیر غور لایا گیا تھا۔
بھارت کا مسابقتی کمیشن
سی سی آئی نے، بی ٹی ایس انویسٹمنٹ پی ٹی ای 1 لمیٹڈ اورریلائنس پروجیکٹس اینڈ پروپرٹی منیجمنٹ سروسیز لمیٹڈ کی جانب سے سرمایہ کاری کے بعد ، وایاکوم 18میڈیا پرائیویٹ لمیٹڈ کے ساتھ جیوسنیما او ٹی ٹی پلیٹ فارم کے انضمام کی منظوری دی
بھارت کے مسابقتی کمیشن  نے ، بی ٹی ایس انویسٹمنٹ پی ٹی ای 1 لمیٹڈ اورریلائنس پروجیکٹس اینڈ پروپرٹی منیجمنٹ سروسیز لمیٹڈ کی جانب سے سرمایہ کاری کے بعد ، وایاکوم 18میڈیا پرائیویٹ لمیٹڈ کے ساتھ جیوسنیما او ٹی ٹی پلیٹ فارم کے انضمام کی منظوری دی۔مجوزہ امتزاج میں بی ٹی ایس آئی اور آرپی پی ایم ایس ایل کی سرمایہ کاری بعد 18وایاکوم کے ساتھ او ٹی ٹی جیوسنیما پلیٹ فارم انضمام شامل ہے ۔
بی ٹی ایس آئی سنگاپورکے قوانین کے تحت قائم کی گئی ایک کمیٹی ہے ۔ یہ اس وقت مختلف سرمایہ کاروں بشموں خود مختارفنڈز ، ملٹی نیشنلز اور عالمی ادارہ جاتی سرمایہ کاروں سے سرمایہ اکٹھاکرنے کے عمل میں مصروف ہے ۔
ریلائنس انڈسٹریز لمیٹڈ ، آر پی پی ایم ایس ایل کا مکمل ملکیتی ماتحت ادارہ ہے اوریہ آئی ٹی سپورٹ سروسز ، بزنس اور بنیادی ڈھانچہ سے متعلق معاون خدمات افرادی قوت کے معاون خدمات اور ٹیلی کام سہولیات کی تعمیر اور کمیشننگ میں مصروف ہے ۔ آرپی پی ایم ایس ایل اس وقت جیو سنیمااوٹی ٹی پلیٹ فارم کی ملکیت اور اسے چلانے کے کاروبار میں مصروف ہے ۔
آرایس ایل فی الحال کسی کاروباری سرگرمیوں میں مصروف نہیں ہے ۔
18وایاہندوستان میں میڈیا اورتفریحی شعبے میں درج ذیل خدمات فراہم کرنے میں مصروف ہے  :تمام انواع کے چینلز کی نشریات ،  ووٹ اور ووٹ کڈس کے ذریعہ اوٹی ٹی ویڈیوسٹریمنگ ،  فیچرفلموں کی فلمسازی اورتقسیم  ڈجیٹل مواد کی تیاری اورلائسنسنگ ، اوردیگر متعلقہ کاروبار۔
خواتین اور بچوں کی ترقیات کی وزارت
تغذیے کی کمی کو دور کرنے کے لئے جمع کئے گئے چاول کی تقسیم
نئی دہلی ،12؍مارچ2020:خواتین اور بچوں کی ترقی کی مرکزی محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ صارفین کے امور، خوراک اور عوامی نظام تقسیم کی وزارت کے فوڈ اینڈ پبلک ڈسٹریبیوشن کے محکمے کی طرف سے موصولہ اطلاع کے مطابق عوامی نظام تقسیم  کے تحت جمع کئے گئے چاول اور اس کی تقسیم کے متعلق مرکز کی اسپانسر والی تجرباتی اسکیم کو174.64کروڑ روپے کے کل بجٹ تخمینہ کے ساتھ 20-2019 سے شروع ہونے والی تین سال کی مدت کے لئے منظور ی دے دی گئی ہے۔
انہوں نے بتایا کہ مشرقی، پہاڑی اور جزائر والی ریاستوں کے معاملے میں 90:10 کے تناسب سے اور باقی ریاستوں کے معاملے میں 75:25 کے تناسب سے حکومت کی جانب سے اس تجرباتی اسکیم کو رقم فراہم کی گئی ہے ۔تجرباتی اسکیم میں ایک ریاست میں ایک ضلع یعنی 15 اضلاع پر توجہ مرکوز کی گئی ہے۔ ریاستوں ؍مرکز کے زیر انتظام علاقوں کی طرف سے اکٹھا کئے گئے چاول کی تقسیم کو پائلٹ اسکیم میں منظوری دی گئی ہے۔ تجرباتی اسکیم کے نفاذ کے لئے اضلاع کی نشان دہی اور آپریشنل ذمہ داریاں ریاستوں؍مرکز کے زیر انتظام علاقوں پر ہے۔ریاستوں ؍ مرکز کے زیر انتظام علاقوں سے درخواست کی گئی ہے کہ وہ ملنگ مرحلے پر ہی اکٹھا کئے گئے چاول کی آمیزش کے عمل کو جاری رکھیں اور جتنی جلدی ممکن ہو پی ڈی ایس کے ذریعے اس کی تقسیم کریں۔
اب تک 15ریاستوں آندھرا پردیش، کیرالہ، کرناٹک، مہاراشٹر، اُڈیشہ، گجرات، اترپردیش، آسام، تمل ناڈو، تلنگانہ، پنجاب، چھتیس گڑھ، جھارکھنڈ، اتراکھنڈ اور مدھیہ پردیش نے تجرباتی اسکیم کے نفاذ کی توثیق کردی ہے۔ ان ریاستوں میں سے مہاراشٹر اور گجرات نے پہلے ہی فروری 2020ء سے تجرباتی اسکیم میں پی ڈی ایس کے تحت اکٹھا کئے گئے چاول کی تقسیم شروع کردی ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو173کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 10.79 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
24)؍فروری 2022کے مطابق)
|
|
فراہم کی گئی خوراکیں
|
|
1,72,98,29,370
|
|
بچی ہوئی خوراکیں
|
|
10,79,75,272
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 173کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 10.79 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
کیمیکلز اور فرٹیلائزر کی وزارت
کیمیاوی کھادوں کے شعبے میں اصلاحات
نئی دہلی،21دسمبر، 2021/حکومت نے اکتوبر ، 2016 سے کیمیاوی کھادوں میں فائدوں کی راست منتقلی ڈی بی ٹی کا نظام شروع کیا تھا اور مارچ 2018 میں یہ پورے ملک میں شروع کر دیا گیا۔کیمیاوی کھادوں کے ڈی بی ٹی نظام کے تحت مختلف کیمیاوی کھادوں پر 100 فیصد سبسڈی کیمیاوی کھادوں سے متعلق کمپنیوں کو خوردہ فروشوں کی طرف سے مستفیدین کے لیے اصل خرید کی بنیاد پر منتقل کی گئی۔سبسڈی والی سبھی کیمیاوی کھادوں کی فروخت کسانوں یا خریداروں کو پوائنٹ آف سیل کے آلات کے ذریعے کی گئی۔ یہ آٓلات ہر خوردہ دکان پر نصب کیے گئے ہیں اور مستفیدین کو ان کے آدھار کارڈ ، کے سی سی ، ووٹر شناختی کارڈ کے ذریعے پہچانا جاتا ہے۔ مزید یہ کہ حکومت وقتاً فوقتاً نئی اور اختراعی انداز کی کیمیاوی کھادوں کو فرٹی لائزر کنٹرول آرڈر 1985 میں شامل کرتی ہے۔ حال ہی میں، نینو یوریا اور بائی اسٹیمولینٹس کو شامل کیا گیا ہے۔
حکومت ہند نے نئی یوریا پالیسی 2015 ، 25 مئی 2015 کو لاگو کی تھی۔
مزید یہ کہ حکومت ہند بایو فرٹی لائزرس اور آرگینک فرٹی لائزرس کے ساتھ کیمیاوی کھادوں کے متوازن استعمال کی حوصلہ افزائی کرتی ہے۔ جو مٹی کے ٹیسٹ پر مبنی سفارشات کے مطابق ہوتا ہے۔
حکومت نے تغذیہ بخش اجزا پر مبنی سبسڈی کی اسکیم اور یوریا سبسڈی اسکیم کو جاری رکھنے کے لیے اپنے تیسرے فریق کے تخمینے کے دوران متعلقہ فریقوں اور کسانوں کے نظریات حاصل کیے۔
یہ جانکاری راجیہ سبھا میں آج کیمیاوی مادوں اور کیمیاوی کھادوں کے مرکزی وزیر ڈاکٹر منسکھ مانڈویا نے ایک تحریری جواب میں فراہم کی۔
۔۔۔
ش ح ۔ اس۔ ت ح ۔
U –14619
(Visitor Counter : 108
وزیراعظم کا دفتر
وزیراعظم نے نوراتری کے دوران ماں کُشمانڈا اور ماں اسکند ماتا کی اُپاسنا کی
وزیراعظم جناب نریندر مودی نےنوراتری کے دوران ماں کشمانڈا اور ماں سکند ماتا سے عقیدتمندوں کےلئے خیر طلب کی ہےاور دیوی دیوتاؤں کا ثنا خوانی کی۔
ایک ٹوئیٹ میں وزیر اعظم نے کہا؛
’’ہم ماں کشمانڈا سے دعا کرتےہیں اور اپنی ہر طرح کی کوششوں کےلئے ان کے آشیرواد کے طلبگار ہیں۔ پیش ہیں ان کے نام دعائیہ کلمات ‘‘
’’ نوراتری میں دیوی ماں سکند ماتا کی پوجا کی جاتی ہے۔ میری دعا ہے کہ ماں سکند ماتا عقیدتمندوں کو سبھی پریشانیوں سے ابرنے کی طاقت عطا کرے۔
سٹرک ٹرانسپورٹ اور شاہراہوں کی وزارت
ایم -1مسافرموٹرگاڑیوں کے لئے 6ایئربیگ کی لازمیت سے متعلق ضابطہ ملتوی
سڑک اورٹرانسپورٹ اورشاہراہوں کی وزارت نے بموجب ڈرافٹ جی ایس آر 16 مورخہ 14جنوری 2022، تجویز پیش کی تھی کہ یکم اکتوبر 2022کے بعد مینوفیکچرنگ کی جانے والی ایم -1زمرے کی موٹرگاڑیوں میں ، دوسائیڈوں /سائیڈ انسانی دھڑکے ایئربیگس ، موٹرگاڑی کے اگلے حصےمیں بیٹھنے والےہرشخص کے لئے ایک ایک ایئربیگ اورپچھلی سیٹوں پربیٹھنے والے افراد میں ہرشخص کے لئے دوسائیڈوں کے پردے /ٹیوب ایئربیگ نصب کئے جانے چاہیئں ۔ ایسا ، موٹرگاڑیوں میں سفرکرنے والے افراد کی حفاظت میں اضافہ کرنے کی غرض سے نوٹیفائی کیاگیاتھااور اس سلسلے میں سبھی متعلقہ فریقوں /افراد سے ان کے تبصرے ، مشورے اوراعتراضات طلب کئے گئے تھے ۔
متعلقہ فریقوں سے موصولہ تبصروں اورمشوروں پر غوروخوض کرنے کے بعد، سڑک اور ٹرانسپورٹ اورشاہراہوں کی وزارت نے بموجب ڈرافٹ جی ایس آر751 مورخہ 30ستمبر 2022، تجویز پیش کی تھی کہ ان قواعد وضوابط کے نفاذ کی تاریخ یعنی یکم اکتوبر 2023پرنظرثانی کی جائے اور اس سلسلے میں ایک بارپھرسبھی متعلقہ فریقوں سے تیس دن کے اندراندر تبصرے اورتجاویز طلب کی گئی تھیں اوراب وزارت ، موصولہ تبصروں ، تجاویز اوراعتراضات وغیرہ پرغوروخوض کررہی ہے ۔
بھارت کی موٹرگاڑیوں کی مینوفیکچرنگ کرنے والی سوسائٹی  کو دستیاب معلومات کے مطابق ، 327730مسافر کاروں کی ماہانہ فروخت کے کل حجم میں سے ، صرف 17فیصد کا روں میں یعنی 55264کاروں میں 6ایئربیگس نصب ہیں ۔
آٹوموٹیوکمپوننٹ مینوفیکچررس ایسوسی ایشن  کے پاس دستیاب معلومات کے مطابق ، ملک میں ایئربیگ مینوفیکچرنگ کی موجودہ صلاحیت 2کروڑ 27لاکھ ہے اوراگلے سال کے لئے پیداوار میں اضافے کاتخمینہ 3کروڑ 72لاکھ ایئربیگس کالگایاگیاہے ۔حکومت کی جانب سے موٹرگاڑیوں اور موٹرگاڑیوں کے کل پرزوں وغیرہ کے لئے مشتہر کی گئی پیداوار سے منسلک ترغیباتی اسکیم  میں دوسری باتوں کے ساتھ ساتھ ، ایئربیگس ایپلی کیشنز یعنی کہ ایئربیگس میں ہوابھرنے والے آلات ، ایئربیگ الیکٹرونک کنٹرول یونٹ اورایئربیگ کے لئے سینسروغیرہ کی مینوفیکچرنگ کے لئے ترغیبات فراہم کرنے کی گنجائش ہے ۔
ایک ایئربیگ کے طے شدہ لاگت ، مینوفیکچریاتیارکی گئی موٹرگاڑی کے ماڈل کے حجم پر منحصرکرتی ہے اور اسے مارکیٹ سے متعلق قوتوں کو ذریعہ طے کیاجاناچاہیئے ۔ البتہ چارایئربیگس  کے لئے تغیر پذیر لاگت کا تخمینہ لگ بھگ 6000روپے لگایاگیاہے ۔
خواتین اور بچوں کی ترقیات کی وزارت
نوجوانوں میں خودکشی کی شرح
نئی دہلی۔ 30 جولائی نیشنل کرائم ریکارڈ بیورو کے مطابق ریاستوں/مرکز کے زیر انتظام علاقوں کے لحاظ سے ، صنف کے لحاظ سے اور عمر کے لحاظ سے  2017-2019 کے دوران لوگوں کی خودکشی کی تعداد ضمیمہ -1 میں مذکور ہے۔ نیشنل کرائم ریکارڈ بیورو کی فراہم کردہ معلومات کے مطابق 2017-2019 کے دوران لوگوں کے ذریعہ کی جانے والی خودکشی کی تعداد ضمیمہ II میں مذکور ہے۔
وزارت صحت و خاندانی بہبود، قومی صحت مشن  کے ایک حصے کے طور پر 1982 سے قومی ذہنی صحت پروگرام  کو نافذ کر رہی ہے ، جس کے تحت ریاستوں/مرکز کے زیر انتظام علاقوں کو ان سے حاصل کردہ تجاویز کی بنیاد پر ڈسٹرکٹ مینٹل ہیلتھ پروگرام کے نفاذ کے لیےتکنیکی اور مالی امداد فراہم کی جاتی ہے۔ اس پروگرام کا مقصد خودکشی کی روک تھام کی خدمات ، کام کی جگہ پر ہونے والے تناؤ سے روک تھام ، اسکولوں اور کالجوں میں زندگی کی مہارت کی تربیت اور مشاورت فراہم کرنا ہے۔
آیوشمان بھارت – ایچ ڈبلیو سی اسکیم کے تحت جامع پرائمری حفظان صحت کے تحت خدمات کے پیکیج میں ذہنی حفظان صحت خدمات بھی شامل کی گئی ہیں۔ صحت اور ویلنیس مراکز  میں دماغی ، اعصابی اور مادے کے استعمال کی خرابیوں پر آپریشنل ہدایات آیوشمان بھارت کے دائرہ کار میں جاری کی گئی ہیں۔
خواتین اور بچوں کی ترقی کی وزارت نے این آئی ایم ایچ اے این ایس کے ساتھ ایک مفاہمت کی یادداشت پر دستخط کیے ہیں تاکہ بنگلور کے این آئی ایم ایچ اے این ایس میں"ایس اے ایم وی اے ڈی"کے نام سے بچوں کے تحفظ ، ذہنی صحت اور نفسیاتی دیکھ بھال کے لیے ایک قومی پہل اور مربوط وسائل مرکز قائم کیا جاسکے۔
خواتین و بچوں کی ترقی کی وزارت کے تحت مرکزی سماجی بہبود بورڈ فیملی کونسلنگ سینٹر  کا نفاذ عمل میں لا رہا ہے جسے 1983 میں سی ایس ڈبلیو بی نے متعارف کرایا تھا۔ فیملی کونسلنگ سینٹر مذکورہ اسکیم کے تحت مظالم ، خاندانی تنازعات اور سماجی بے حسی کی شکار خواتین اور بچوں کو کونسلنگ، ریفرل اور باز آبادکاری کی خدمات فراہم کرتا ہے۔ اور قدرتی آفات کی صورت میں بحران میں مداخلت اور صدمے سے متعلق مشاورت بھی فراہم کی جاتی ہیں ۔
خواتین اور بچوں کی ترقی کی مرکزی وزیر محترمہ نے اسمرتی زوبین ایرانی نے آج لوک سبھا میں ایک تحریری جواب میں یہ اطلاع فراہم کی۔
ضمیمہ دیکھنے کے لیے یہاں کلک کریں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7322
(Visitor Counter : 74
وزیراعظم کا دفتر
وزیر اعظم اقوام متحدہ کے ہیڈ کوارٹر میں یوگا کے عالمی دن پر منعقد ہونے والی یوگا کی تقریبات میں شرکت کریں گے
وزیر اعظم جناب نریندر مودی اقوام متحدہ کے ہیڈ کوارٹر میں یوگا کے عالمی دن کے موقع پر یوگا کی تقریبات میں شرکت کریں گے۔
اقوام متحدہ کی جنرل اسمبلی کے صدر جناب کسابا کوروسی کے ایک ٹویٹ کا جواب دیتے ہوئے، وزیر اعظم نے ٹویٹ کیا:
‘‘یو این ایچ کیو میں یوگا کے عالمی دن کی تقریبات میں آپ سے ملاقات کا منتظر ہوں۔ آپ کی شرکت پروگرام کی اہمیت میں مزید اضافہ کرتی ہے۔
یوگا اچھی صحت اور تندرستی کو آگے بڑھانے کے لیے دنیا کے لوگوں کو یکجا کرتا ہے۔ دعا ہے کہ یہ عالمی سطح پر مزید مقبول ہوتا رہے۔’’
قبائیلی امور کی وزارت
ٹرائبس انڈیا نئی نئی مصنوعات کی شروعات کے ساتھ اپنے کام میں توسیع کا سلسلہ جاری رکھے ہوئے ہے
نئی دہلی،16؍ دسمبر ، ٹرائبس انڈیا فوریسٹ فریش اور آرگینک سلسلے میں اپنی نئی نئی مصنوعات شروع کرکے اس میں اضافے کا سلسلہ جاری رکھے ہوئے ہے۔ اور اپنی مصنوعات کو مزید پرکشش بنا رہا ہے جس سے لاکھوں قبائلی کاروباریوں کی بڑی منڈیوں تک پہنچ ہو رہی ہے۔ اس ہفتے مزید 20متاثر کن قوت مدافعت بڑھانے کی اشیا متعارف کرائی گئی ہیں۔بڑی تعداد میں نئی مصنوعات  ٹرائبس انڈیا میں پہلے ہی شامل کی جاچکی ہیں۔ اور یہ سلسلہ پچھلے دو مہینے سے چل رہا ہے۔ پچھلے چند ہفتوں میں جو نئی مصنوعات متعارف کرائی گئی ہیں وہ سب کی سب 125 ٹرائبس انڈیا مراکز میں دستیاب ہیں۔ ٹرائبس انڈیا کی مصنوعات چلتی پھرتی وینوں اور آن لائن پلیٹ فارموں پر دستیاب ہیں مثلاً ٹرائبس انڈیا ای-مارکیٹ پلیس  اور ای-خردہ فروشوں کے پاس دستیاب ہیں۔
کل جو مصنوعات شروع کی گئی ہیں ان میں سے 10 تمل ناڈو کے ارولاس اور کُرومباس قبائلی طبقوں کی ہیں۔ ان میں تین نامیاتی قسم کے شیکاکائی کے پاؤڈر، گلابی چاول،مصالحے مثلاًجائفل، جائفل کا اچار اور پوہا/پسے ہوئے چاول شامل ہیں۔مدھیہ پردیش کے گوند اور کورکو قبیلوں میں 10 پرکشش ڈوکرا دھات کا سامان بنایا ہے جوسجاوٹ کے کام آتا ہے۔ اس سامان کو بھی ٹرائبس انڈیا کی فہرست میں شامل کرلیا گیا ہے۔ بڑی خوبصورتی سے بنے ہوئے دھات کے ان نمونوں کی قیمت بڑی مناسب ہے اور یہ سجاوٹ کے کام بھی آتے ہیں نیز دیگر سہولتی کام میں بھی استعمال کیے جاتے ہیں۔اس میں نندی اور ہرن کی مورتیاں، کارڈ رکھنے کیس نیپکین رکھنےکے کیس اور پین اسٹینڈ وغیرہ شامل ہیں۔
اس موقع پر اظہار خیال کرتے ہوئے ٹریفیڈ  کے مینیجنگ ڈائرکٹر جناب پراویر کرشنا نے کہا ’’اس طرح کی نئی مصنوعات کو متعارف کرانے سے جو پورے بھارت کے قبائلی ذرائع سے حاصل کی گئی ہیں بہت قبائلیوں کی رسائی بڑی منڈیوں تک ہوجائے گی۔ ہماری کوشش یہ رہی ہے کہ قبائلیوں کی زندگی میں تبدیلی آئے اور ان کی روزی روٹی میں بہتری پیدا ہو۔ ٹریفیڈ جس منتر میں یقین رکھتا ہے وہ ہے گو ووکل فار لوکل گو ٹرائیبل اور اسی طرح وہ قبائلیوں کو بااختیار بنانے کی کوشش کر رہا ہے‘‘۔
حال ہی میں شروع کی گئی ٹرائبس انڈیا کی ای – مارکیٹ پلیس بھارت کی سب سے بڑی دستکاری اور نامیاتی مصنوعات کی منڈی ہے جس کا مقصد 5 لاکھ قبائلی کاروباری افراد کو قومی اور بین الاقوامی منڈیوں سے جوڑنا، قبائلیوں کی مصنوعات اور دستکاریوں کو اجاگر اور انھیں پورے ملک کے گاہکوں کے لیے قابل رسائی بنانا ہے۔
بڑی تعداد میں قدرتی اور دیرپا پیداوار اور مصنوعات کے ساتھ ٹرائبس انڈیا کی ای-مارکیٹ پلیس ہمارے قبائلی بھائیوں کی صدیوں پرانی روایات کی جھلک پیش کرتی ہے۔ اس سلسلے میں مارکیٹ ڈاٹ ٹرائبس انڈیا ڈاٹ کوم ملاحظہ فرمایئے۔ مقامی چیزیں خریدیئے، قبائلی چیزیں خریدیئے۔
وزارت خزانہ
اٹھارہ –اُنیس  کے مالی سال کی پہلی سہ ماہی کےلئے عوامی قرض انتظام کے موضوع پر سہ ماہی رپورٹ
نئیدہلی،10ستمبر۔وزارت مالیات کے محکمہ معاشی امورکے بجٹ ڈویژن  کے پبلک ڈیٹ منجمنٹ سیل  نے مالی سال 2019 کی پہلی سہ ماہی یعنی اپریل سے جون 2018 تک کی سہ ماہی کے لئے ڈیٹ منجمنٹ کی سہ مالی رپورٹ جاری کردی ہے ۔ مالی سال 2019 کی پہلی سہ ماہی میں مرکزی سرکار نے ایک لاکھ 68 ہزار کروڑ کے بقدر بارہ سطحوں میں ایک لاکھ 44 ہزار کروڑ کی مورخہ سکیورٹیز جاری کی تھی۔ اس نئے اجرا کی ویٹیڈ ایوریج میچیورٹی  مالی سال کی پہلی سہ ماہی میں 14.92 سے بڑھ کر 15.16 سال ہوگئی تھی ۔یہ اضافہ طویل المدت سکیورٹیز کے اجرا کے نتیجے میں ہوا ہے ۔اسی سہ ماہی کے لئے ویج اوریج ہییلڈ  کی اجرائی مالی سال 2018 کی پہلی سہ ماہی کے 7.01سے بڑھ کر 7.76فیصد ہوگئی ہے۔ اس سلسلے میں نقدی کے عارضی بہاؤ کے خَلا کو کیش منجمنٹ بل کے ذریعہ 65 ہزارکروڑروپے تک کے تین سطحوں کے بلوں کے ذیعہ پُر کیا گیا تھا۔
پبلک اکاؤنٹ کے تحت سرکار کی کل دین داری ابتدائی اعدادوشمار کے مطابق 79 لاکھ 80 ہزار 667 کروڑروپے ہوگئی تھی۔ یہ رقم جون 2018 کے آخر تک اس حد تک پہنچی تھی جو اس سےپہلے مارچ 2018 کے آخر میں 77 لاکھ 98 ہزار 772 کروڑروپے تھی ۔ 89.3 فیصد تک پہنچ جانے والا پبلک ڈیٹ اکاؤنٹ بشمول کل بقایا دین داریوں کے جون 2018 کے آخر تک 83 فیصد ہوگئی تھی۔ مورخہ بقایا سکیورٹیز میں سے 24.9 فیصد سکیورٹیز میں پانچ برس سے کم تک کی مدت کی ریزیڈوول میچیورٹی شامل ہے ۔ یہ پورا طریقہ اس بات کی طرف اشارہ کرتا ہے کہ اس میں کمرشیل بینکوں کا 43 فیصد حصہ اور بیمہ اداروں کا 23.5فیصد حصہ مارچ 2018 کے آخر تک رہا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-4658
(Visitor Counter : 26